CELEX: 62011CN0308
Language: el
Date: 2011-06-20 00:00:00
Title: Υπόθεση C-308/11: Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Frankfurt am Main (Γερμανία) στις 20 Ιουνίου 2011 — Chemische Fabrik Kreussler & Co. GmbH κατά John O. Butler GmbH.

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/2
            
         Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Frankfurt am Main (Γερμανία) στις 20 Ιουνίου 2011 — Chemische Fabrik Kreussler & Co. GmbH κατά John O. Butler GmbH.
   (Υπόθεση C-308/11)
   2011/C 282/02
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Frankfurt am Main (Γερμανία).
   
      Διάδικοι στην υπόθεση της κύριας δίκης
   
   Εκκαλούσα: Chemische Fabrik Kreussler & Co. GmbH.
   Εφεσίβλητη: John O. Butler GmbH.
   
      Προδικαστικά ερωτήματα
   
   
               1)
            
            
               Μπορεί, προκειμένου να οριστεί η έννοια «φαρμακολογική δράση», του άρθρου 1, σημείο 2, δεύτερο εδάφιο της οδηγίας 2001/83/ΕΚ (1) όπως τροποποιήθηκε με την οδηγία 2004/27/ΕΚ (2), να ληφθεί υπόψη το έγγραφο καθοδηγήσεως που εκδόθηκε υπό την αιγίδα της Ευρωπαϊκής Επιτροπής για τη διάκριση μεταξύ φαρμάκων και ιατρικών βοηθημάτων το οποίο φέρει τον τίτλο «Medical Devices: Guidance document», σύμφωνα με το οποίο πρέπει να υφίσταται αλληλεπίδραση μεταξύ των μορίων της επίμαχης ουσίας και ενός έμμορφου συστατικού, συχνά αναφερόμενου ως δέκτη, η οποία οδηγεί είτε σε άμεση αντίδραση είτε στην παρεμπόδιση της αντιδράσεως άλλου παράγοντα;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: Προϋποθέτει η έννοια «φαρμακολογική δράση» την ύπαρξη αλληλεπιδράσεως μεταξύ των μορίων της επίμαχης ουσίας και των έμμορφων συστατικών του χρήστη, ή αρκεί η αλληλεπίδραση μεταξύ της επίμαχης ουσίας και ενός έμμορφου συστατικού, το οποίο δεν αποτελεί συστατικό στοιχείο του ανθρώπινου σώματος;
            
         
               3)
            
            
               Σε περίπτωση αρνητικής απαντήσεως στο πρώτο ερώτημα ή σε περίπτωση που κανένας εκ των δύο προτεινόμενων στο δεύτερο ερώτημα ορισμών δεν κριθεί κατάλληλος: Ποιος ορισμός θα μπορούσε να γίνει δεκτός;
            
         
      (1)  Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικος για τα φάρμακα που προορίζονται για ανθρώπινη χρήση ΕΕ L 311 της 28.11.2001, σ. 67.
   
      (2)  Οδηγία 2004/27/ΕΚ του Ευρωπαϊκού Κοινοβουλίου και του Συμβουλίου της 31ης Μαρτίου 2004 για την τροποποίηση της οδηγίας 2001/83/ΕΚ περί κοινοτικού κώδικος για τα φάρμακα που προορίζονται για ανθρώπινη χρήση, ΕΕ. L 136, σ. 34.